**ELŐTERJESZTÉS**

**A KÉPVISELŐ-TESTÜLET**

**2021. július 6-i rendes ülésére**

**Előterjesztés**

**Az önkormányzat tulajdonában lévő**

**közérdekű bérlakás bérleti jogáról**

A napirendet tárgyaló ülés dátuma: 2021.07.06.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:** Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a

**3.Költségkihatások** **és egyéb szükséges feltételeket, illetve megteremtésük javasolt források:**

**4. Tényállás bemutatása:**

Az önkormányzat tulajdonában 5 db önkormányzati tulajdonú lakás található, melyek jelenleg közérdekű célra történt bérleti jogviszony alapján vannak bérbe adva, jellemzően a közérdekű cél időtartamáig.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény szabályozza a bérbeadó és a bérlő kötelezettségeit.

Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a szabályozza az önkormányzati bérlakások bérbeadásának feltételeit.

*( 1) A lakásbérleti jogviszony az alábbi jogcímek alapján létesíthető:*

*a.) közérdekű cél biztosítása*

*b.) szociális helyzet alapján történő átmeneti elhelyezés biztosítása.*

*Közérdekű célt igénylőnek minősül az Önkormányzat közigazgatási területén dolgozó személy, ha a megbízatás, munkaviszonya idejére az önkormányzatra háruló feladatok ellátásában vesz részt, különösen az önkormányzati köztisztviselő, önkormányzati fenntartású intézmény vezetője, alkalmazottja.*

*( 3) Közérdekű célra bérleti szerződés csak legfeljebb 5 év, határozott időtartamra, vagy a feltétel bekövetkezéséig, így a munkaviszony, a beosztás időtartamára, vagy helyi lakás tulajdonjogának megszerzéséig köthető, és csak abban az esetben, ha a bérlő tudomásul veszi, hogy a feltétel bekövetkezésekor elhelyezéskor önmaga köteles gondoskodni.*

A Telki, Zápor u. 7/C. szám alatti ingatlan bérleti jogviszonya szeptember elején megüresedik. A megüresedett lakásra az elmúlt időszakban két kérelem érkezett a Polgármesteri Hivatal részére. A Telki Zöldmanó Óvoda jelenlegi óvodatitkára, illetve a Telki Zöldmanó Óvodába egy újonnan pályázó óvonő.

A Képviselő-testületnek lehetősége van a kijelölt bérlővel a bérleti szerződést maximum 5 éves határozott időtartamra, és legfeljebb a bérlő köztisztviselői jogviszonyának fennállásáig történő megkötésére.

Telki, 2021. július 2.

Deltai Károly

Polgármester

**Határozati javaslatok**

**Telki község Önkormányzat**

**Képviselő-testülete**

**/2021. (VII. .) Önkormányzati határozat**

**Az önkormányzat tulajdonában lévő**

**közérdekű bérlakás bérleti jogáról**

Telki község Képviselő-testülete ………………………………-t a Telki, Zápor u 7/C. számú közérdekű bérlakás bérlőjéül 2021. ……………-től 20……….-ig szóló határozott időre vagy a Telki …………………… jogviszonyának fennállásáig terjedő időszakra kijelölte.

A Képviselő-testület felhatalmazza a polgármestert a bérleti szerződés módosítására.

**Felelős:** Polgármester

**Határidő:** 2021. szeptember 6.

